Деловодни број : 6/46, од 26.3.2024.

На основу члана 119. став 1. тачка 1) Закона о основама система образовања и васпитања ("Сл. гласник РС", бр.88/17, 27/18 и даље: Закон,10/19,129/21,92/23) и члана 108 Статута Основне школе „Змај Јова Јовановић“', Београд (у даљем тексту: Школа), Школски одбор на седници одржаној дана 26.3.2024. године, донео је:

**ПРАВИЛНИК**

**О ВАСПИТНОЈ, ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА**

**У ОСНОВНОЈ ШКОЛИ „ЗМАЈ ЈОВА ЈОВАНОВИЋ“**

I ОПШТЕ ОДРЕДБЕ

Члан 1.

Овим правилником (у даљем тексту: Правилник) у ОШ“Змај Јова Јовановић“ (у даљем тексту: школа), уређују се обавезе ученика и њихова одговорност за повреду обавеза и дужности ученика и њихова одговорност за повреду обавеза и дужности ученика и причињену штету, покретање и вођење васпитно – дисциплинског поступка, изрицање мера за учињене повреде обавеза ученика и друга питања везана за дисциплинску и материјалну одговорност ученика.

 **Члан 2.**

Уписом у школу ученик преузима права и обавезе у чијем остваривању не сме да угрожава друге.

Ученици су међусобно и лично одговорни за савесно извршавање дужности и обавеза ученика.

**II ПРАВА ДЕТЕТА И УЧЕНИКА**

 **Члан 3.**

 Право ученика остварује сеу складу са потврђеним међународним уговорима, Законом о основама система обеазовања и васпитања и посебним законима, а школа је дужна да обезбеди њихово остваривање а нарочито прави на:

1. Квалитетан образовно-васпитни рад који обезбеђује остваривање принципа и циљева из чл. 7. и 8. ЗОСОВ-а.
2. Уважавање личности.
3. Подршку за свестрани развој личности, подршку за посебно исказане таленте и њихову афирмацију.
4. Заштиту од дискриминације, насиља, злостављања и занемаривања.
5. Благовремену и потпуну информацију о питањима од значаја за образовање и васпитање.
6. Информацију о правима и обавезама.
7. Учествовање у раду органа школе, у складу са ЗОСОВ-ом и посебним законима.
8. Слободу удруживања у различите групе, клубове и организовање ученичког парламента.
9. Јавност и образложење оцене и подношење приговора на оцену и испит.
10. Покретање иницијативе за преиспитивање одговорности учесника у образовно- васпитном процесу уколико права из овог члана, тач. 1.-9., нису остварена.
11. Заштиту и правично поступање установе према детету и ученику.
12. Друга права у области образовања и васпитања, у складу са законом.

III ОБАВЕЗЕ УЧЕНИКА

Члан 4.

У остваривању права и обавеза ученик не сме да угрожава друге у остваривању њихових права.

Ученик има обавезу да:

1. Редовно похађа наставу и извршава школске обавезе.
2. Поштује правила понашања у школи, одлуке директора и органа школе.
3. Ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике.
4. Не омета извођење наставе и не напушта час без претходног одобрења наставника.
5. Поштује личност других ученика, наставника и осталих запослених у школи.
6. Чува имовину школе и чистоћу и естетски изглед школских просторија.
7. Стара се о очувању животне средине и понаша у складу са правилима еколошке етике.
8. Да се стара о личној уредности и пристојном изгледу.
9. Доноси уџбенике, прибор, опрему и друга средства неопходна за рад на часовима.
10. Да се не понаша недолично према наставницима и другим радницима школе, ученицима и родитељима ученика у школи и ван ње.
11. Уредно обавештава родитеље или другог законског заступника о свом учењу и владању, оценама, порукама одељенског старешине и других наставника.
12. Извршава послове које му даје одељенски старешина, наставници и органи школе.

Сви ученици имају обавезу да поштују правила понашања које школа прописује.

Родитељ или други законски заступник ученика, дужан је да у року од осам дана од дана престанка спречености ученика да присуствује настави, одговарујућом лекарском или другом релевантном документацијом, правда изостанак ученика и доставља потпуне и тачне контакт информације.

Родитељ, односно други законски заступник дужан је да надокнади материјалну штету коју ученик нанесе школи, намерно или из крајње непажње, у складу са законом.

**IV ВАСПИТНИ РАД СА УЧЕНИЦИМА И ДИСЦИПЛИНСКА ОДГОВОРНОСТ**

 **- опште одредбе-**

Члан 5.

Са учеником који врши повреду правила понашања или се не придржава одлука директора или органа школе, неоправдано изостане са наставе **пет** часова, односно који својим понашањем угрожава друге у остваривању њихових права, школа је дужна да, уз учешће родитеља, односно другог законског заступника ученика, појача васпитни рад и одреди друштвено корисни и хуманитарни рад активностима: у оквиру одељенске заједнице, стручним радом одељенског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите на промени понашања ученика.

О појачаном васпитном раду и друштвено корисном и хуманитарном раду из става 1 овог члана, одељенски старешина, педагог, психолог и посебни тимови, **обавезно воде посебну педагошку евиденцију** са подацима о : догађају, учесницима,временској динамици,предузетим активностима и мерама о оствареним резултатима тог рада.

**Члан 6.**

Одељенски старешина, заједно са стручним сарадницима, односно тимом за заштиту и тимом за инклузију, сачињава план појачаног васпитног рада, који траје најкраће до окончања васпитно-дисциплинског поступка.

Резултат појачаног васпитног рада , на основу заједничког извештаја одељенског старешине, стручних сарадника и тимова, узима се у обзир приликом изрицања васпитно-дисциплинске мере.

У оквиру појачаног васпитног рада са ученицима реализује се и друштвено корисни, односно хуманитарни рад.

 **Члан 7.**

Ученик може да одговара само за повреду обавезе која је у време извршења била прописана посебним законом или општим актом школе, у зависности од тога да ли се ради о лакшој повреди обавезе.

Ученику може да се изрекне **васпитна мера** за лакшу повреду обавеза ученика у складу са овим Правилником, а након спроведеног васпитно-дисциплинског поступка, **васпитно-дисциплинска мера** за тежу повреду обавеза ученика и за повреду забране из чл. 110-112 прописане Законом о основама система образовања и васпитања.

Лакше повреде обавеза ученика и васпитне мере

Члан 8.

Ученик одговара за лакше повреде обавеза утврђене статутом школе.

**Лакше повреде обавезе** ученика су:

1. повреда правила понашања у школи;
2. неоправдано изостаје из школе до 25 часова;
3. ометање рада наставника и ученика у току часа (непоштовање правила понашања на часу која је поставио наставник, причање без дозволе упркос опомени наставника);
4. недолично понашање према другим ученицима, наставницима, стручним сарадницима и другим запосленим у школи, школском дворишту и другим наставним и ваннаставним активностима (псовање, добацивање, злонамерно етикетирање);
5. Учестало изазивање нереда у просторијама школе и школском дворишту, за време трајања, пре и после наставе (гурање клупа, лупање столицама, трчање кроз ходник, лупање вратима, остављање отпадака по учионици и у клупама);
6. непоштовање одлука надлежних органа школе (наредбе и обавештења у вези радне суботе, културних и ваннаставних активности);
7. необавештавање родитеља о резултатима учења и владања и непреношење поруке одељенског старешине, других наставника и стручних сарадника (не показује ђачку књижицу и др. родитељу или другом законском заступнику);
8. оштећење школске зграде, просторија, инвентара, инсталација и прибора запослених у школи;
9. оштећење или уништавање личних ствари и прибора других ученика, наставника и других запослених у школи;
10. неоправдано кашњење на редовну наставу и друге облике образовно-васпитног рада;
11. нарушавање естетског изгледа школе и школског дворишта (бацање отпадака, уништавање садница, зелених површина, писање по зидовима и слично);
12. раније напуштање часа и других активности у школи без претходног одобрења наставника;
13. злоупотребљавање лекарског уверења тј. оправдање;
14. небрига о личној хигијени и уредности, хигијени школских и других просторија у којима се врши образовно-васпитна делатност;
15. ометање рада у свом или другом одељењу, за време трајања наставе, испита као и другим облицима образовно-васпитог рада у оквиру спортских, културних и других активности;
16. долажење у школу и на друга места на којима школа организује и спроводи образовно-васпитни процес неприкладно одевен за наменске активности;
17. невођење рачуна о својим одевним предметима, прибору и опреми;
18. уношење и коришћење мобилног телефона и других средства комуникације којима се ремети рад на часу;
19. задржавање у ходницима школе за време часа;
20. улажење у зборницу и друге службене просторије без позива и одобрења;
21. улазак ученика на главни улаз школе;
22. неизвршавање дужности дежурног ученика које обухватају: припрему средстава и услова за наставу, обавештавање наставника о одсуству ученика, чување предмета, књига и прибора ученика, старање о хигијени учионице, пријављивање оштећења школске, личне имовине и пријављивање уочених недостатака пре почетка наставе одељењском старешини или дежурном наставнику, допуштање уласка лицу без идентификације или без сагласности органа школе, самовољно напуштање дежурства;
23. одбијање примене мере заштите и безбедности ученика у школи, на екскурзији, наставe у природи или ваннанставним активностима ван школе;
24. непридржавање правила понашања ученика у школи, на екскурзији, настави у природи или ваннанставним активностима ван школе;
25. недолажење на часове додатне и допунске наставе;

 26)oдбијање да преда мобилни телефон пре почетка наставе или задржавање и коришћење мобилног телефона у току наставног дана;

27)одбијање учешћа на школским манифестацијама и другим облицима образовно-васпитног рада у школи и ван ње;

28)преправка, преписивање од других ученика или дописивање података у документа која не потпадају под јавне исправе (контролни задаци, писмени задаци и др.);

29)извршавање повреда других обавеза које се не сматрају тежом повредом обавеза ученика.

Члан 9.

**За лакшу повреду обавезе ученика могу се изрећи** **васпитне мере:**

1 ) **ОПОМЕНА**:- усмена;

 - писмена

 2) **УКОР ОДЕЉЕНСКОГ СТАРЕШИНЕ**

 3) **УКОР ОДЕЉЕНСКОГ ВЕЋА**

1. ***Усмена и писмена опомена одељењског старешине* може се изрећи за**:

УСМЕНА ОПОМЕНА:

- лакше повреде обавеза,

- неоправдано изостајање са часова наставе и других облика образовно-васпитног рада **до 5 неоправданих часова**;

Усмена опомена се изриче пред одељенском заједницом и евидентира у евиденцији одељенског старешине;

ПИСМЕНА ОПОМЕНА:

- лакше повреде обавеза,

- неоправдано изостајање са часова наставе и других облика образовно-васпитног рада **до 7 неоправданих часова**;

 Писмена опомена се изриче пред одељенском заједницим и евидентира у ђачкој књижици са потписом одељенског старешине и оверава печатом школе

1. ***Укор одељењског старешине* може** **се изрећи за**:

- лакшу повреду обавеза, односно поновљену повреду за коју је изречена писмена опомена одељењског старешине,

- неоправдано изостајање са часова наставе и других облика образовно-васпитног рада **са 8 часова**.

Укор одељењског старешине – изриче се пред одељенском заједницом и уписује у ђачку књижицу.

**Појединачна оцена из владања : Укор одељенског старешине – врло добар (4)**

1. ***Укор одељењског већа* може се изрећи за:**

- лакшу повреду обавеза,

- лакшу повреду обавеза у случају кад је већ изречена писмена опомена или укор одељењског старешине, а те мере нису имале васпитног утицаја на поправљање понашања ученика,

- неоправдано изостајање са часова наставе и других облика образовно-васпитног рада **са највише 15 часова.**

Укор одељенског већа изриче одељенско веће на предлог одељенског старешине, изречена мера се уноси у ђачку књижицу у писаној форми.

**Појединачна оцена из владања : Укор одељенског већа – добар (3)**

**Члан 10.**

Васпитне мере изричу се ученику без вођења васпитно-дисциплинског поступка, у школској години у којој је учињена повреда обавезе.

Опомену и укор одељењског старешине изриче одељењски старешина, а укор одељењског већа изриче одељењско веће у складу са Правилником о оцењивању ученика у основном образовању и васпитању.

Са учеником који учини лакшу повреду обавеза школа је дужна да појача васпитни рад и друштвено корисни односно хуманитарни рад, активностима у оквиру одељењске заједнице, стручним радом одељењског старешине, педагога, психолога, посебних тимова, да сарађује са установама социјалне и здравствене заштите, у циљу промене понашања ученика.

Васпитне мере из члана 8. овог Правилника могу се изрећи ученику ако је школа претходно предузела неопходне активности из члана 5. овог Правилника.

Ако школа није претходно предузела неопходне активности из члана 5. овог Правилника, предузеће их пре изрицања мере.

Теже повреде обавеза ученика и васпитно-дисциплинске мере

 Члан 11.

Теже повреде обавеза ученика прописане су Законом. За тежу повреду обавезе ученик одговара ако је у време извршења обавеза била прописана Законом.

**Теже повреде обавеза ученика су:**

1) уништење, оштећење, скривање, изношење, преправка или дописивање података у евиденцији коју води школа или друга организација, односно орган;

2) преправка или дописивање података у јавној исправи коју издаје школа или орган, односно исправи коју изда друга организација;

3) уништење или крађа имовине школе, **дома ученика или друге организације или органа у чијем објекту остварује право на смештај, исхрану и васпитни рад,** привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба **психоактивних супстанци, односно алкохола, дрога и никотинских производа**;

5) уношење у школу или другу организацију оружја, пиротехничког средства или другог предмета којим може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврхе преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере из става 1. овог члана ради корекције понашања ученика.

За повреде из става 2. тачка 8) и 9) овог члана обавезна је поступност у изрицању мера.

**Члан 12.**

Са учеником који ван просторија школе,односно другог простора у коме школа остварује образовно-васпитни рад, учини повреду забране из чл.110-112. ЗОСОВ-а, школа у складу са извештајем спољашње мреже заштите, појачава васпитни рад уз друштвено корисни хуманитарни рад, уз предузимање других активности у складу са прописима којима се уређују: критеријуми за препознавање облика дискриминације,поступање у случају сумње или утврђеног дискримитавног понашања и вређања угледа, части и достојанства личности, као Протокола поступања у одговору на насиље, злостављање и занемаривање.

Члан 13.

За **тежу повреду** обавезе ученику се изриче **васпитно-дисциплинска мера**:

1. **УКОР ДИРЕКТОРА**; за утврђену тешку повреду обавезе ученика и са највише **25 неоправданих** изостанака.

**Појединачна оцена из владања : Укор директора – задовољавајуће (2)**

1. **УКОР НАСТАВНИЧКОГ ВЕЋА** за утврђену тешку повреду обавезе ученика и са **26 и више неоправданих** изостанака.

**Појединачна оцена из владања : Укор Наставничког већа – незадовољавајуће (1)**

1. **ПРЕМЕШТАЈ УЧЕНИКА (за тачке 4. и 5. из члана 11.)**

Васпитно-дисциплинска мера изриче се ученику у школској години у којој је учинио тежу повреду обавезе, по спроведеном васпитно-дисциплинском поступку у коме је утврђена одговорност ученика.

Записник о усменој расправи и пратећа документација, доставља се Наставничком већу на одлучивање.

Одлука Наставничког већа доноси се већином гласова свих чланова.

**На основу одлуке Наставничког већа, директор доноси решење о васпитно – дисциплинској мери** и оно мора да садржи све саставне делове које садржи решење у управном поступку.

Ученику се за повреду обавезе може изрећи само једна васпитно-дисциплинска мера.

 **Члан 14.**

.**Повреде забране ученика и васпитно-дисциплинске мере**

Забрана дискриминације

У школи је забрањено дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање,ограничавање или давање првенства), у односу на лице или групе лица, као и на чланове њихових породица или њима блиских лица на отворен или прикривен начин, а који се заснива на раси, боји коже,прецима,статусу мигранта, односно расељеног лица, националној припадности или етничком пореклу, језику,верским или политичким убеђењима, полу, родном идентитету, сексуалној орјентацији, имовном стању, социјалном и културном пореклу, рођењу, генетским особеностима, здравственом стању,,сметњи у развоју и инвалидитету, брачном и породичном статусу, осуђиваности,старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним закомом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лицакоја се налазе у неједнакомположају.

.

Члан 15.

Забрана насиља, злостављања и занемаривања

У школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, , детета, ученика, одраслог, родитеља односно другог законског заступника или трећег лица у школи.

Под насиљем и злостављањем подразумева се сваки облик једанпут учињеног, односно, понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

Под физичким насиљем , сматра се : физичко кажњавање детета, ученика или одраслог од стране заспосленог, родитеља односно другог законског заступника или трећег лица у школи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику, или одраслом, као и ученика и одраслог према другом ученику, одраслом или запосленом.

Под психичким насиљем, сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем, сматра се искључивање детета, ученика и одраслог из групе вршњака и различитих облика активности установе.

Под сексуалним насиљем и злостављањем, сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и дуге облике сексуалне експлоатације.

Под дигиталним насиљем и злостављањем, сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

Школа је дужна да поднесе пријаву надлежном органу ако код ученика примети знаке насиља, злостављања или занемаривања.

Забрана понашања које вређа углед, част или достојанство

Члан 16.

 Забрањено је свако понашање запосленог према детету и одраслом; детета, ученика и одраслог према запосленом; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом, којим се вређа углед, част или достојанство.

 Вређање угледа, части или достојанства личности у установи јесте понашање лица или групе лица које може да има обележје психичког и социјалног насиља или злостављања, и када се узнемиравањем и понижавајућим поступањем повређује неко од личних својстава.

 Узнемиравање и понижавајуће поступање јесте изговарање речи,односно слање писаних порука или предузимање радњи према лицу или групи лица на основу којих се посредно и са сигурношћу може закључити да вређају њихово достојанство на основу личног својства, проузрокују осећај понижености, узнемирености или одбачености, шири страх или непријатељство, односно ствара понижавајуће и увредљиво окружење.

 Поступање установе, начин превентивних и интервентних активности, права и обавезе и одговорности и друга питања у случају сумње или утврђеног дискриминаторног понашања и вређања угледа, части или достојанства личности, прописано је Правилником о поступању установе у случају сумње или утврђеног дискриминаторног понашања у вређања угледа, части или достојанства личности .

 У установи се интервенише у случајевима сумње или утврђеног вређања угледа, части или достојанства личности.

Члан 17.

 За учињену повреду забране из чл. 14, 15 и 16, ученику се по спроведеном васпитно-дисциплинском поступку и утврђивању његове одговорности, изриче једна од васпитно-дисциплинских мера:

1. **УКОР ДИРЕКТОРА**; за утврђену повреду забране ученика.

**Појединачна оцена из владања : Укор директора – задовољавајуће (2)**

1. **УКОР НАСТАВНИЧКОГ ВЕЋА** за утврђену повреду забране ученика.

**Појединачна оцена из владања : Укор Наставничког већа – незадовољавајуће (1)**

1. **ПРЕМЕШТАЈ УЧЕНИКА** у другу основну школу на основу одлуке Наставничког већа, уз сагласност школе у коју прелази, а уз обавештавање родитеља односно другог законског заступника.

**Поступак за доношење васпитно-дисциплинске мере Укор Наставничког већа**

На основу спроведеног васпитно – дисциплинског поступка, записник са усмене расправе и пратећу документацију **, директор доставља Наставничком већу на одлучивање.**

Наставничко веће дужно је да утврди повреду забране која се ученику ставља на терет, и да понашање ученика одговара опису повреде забране прописане Законом.

**Одлука Наставничког већа** доноси се већином гласова од укупног броја чланова већа и она мора да садржи: име и презиме ученика, назив одељења, кратак опис повреде коју је ученик учинио, место и време извршења повреде, врсту повреде, датум и број Закључка о покретању поступка, извод из записника о саслушању ученика и друга доказна средства.

**На основу одлуке Наставничког већа директор доноси решење о изреченој васпитно – дисциплинској мери – Укор Наставничког већа.**

 **Члан 18.**

У васпитно-дисциплинском поступку који је покренут за тежу повреду обавезе ученика из члана

11, тачка 4. и 5. и повреду забране, ученик може бити удаљен из непосредног образовно-васпитног рада који обухвата обавезну наставу и остале облике образовно-васпитног рада.

 Директор школе, након процене тима за заштиту, у складу са протоколом поступања у установиу одговору на насиље, злостављање и занемаривање и правилником о друштвено-корисном, односно хуманитарном раду, доноси решење о удаљењу ученика из става 1.овог члана.

 Ученик може бити удаљен из непосредног образовно-васпитног рада и осталих облика образовно-васпитног рада, ***најкраће пет радних дана а најдуже до окончања васпитно-дисциплинског поступка.***

 **Члан 19.**

Током удаљења ученика из члана 18. овог правилника, ученик, родитељ односно други законски заступник, је дужан да се информише о току наставног процеса и да садржаје програма наставе и учења прати уз употребу наставног материјала који је школа у обавези да достави ученику ради обезбеђивања континуитета у образовању.

Школа је дужна да о удаљењу из члана 18 овог правилника , обавести надлежни центар за социјални рад.

**V ВАСПИТНО ДИСЦИПЛИНСКИ ПОСТУПАК**

**Члан 20.**

Васпитно-дисциплински поступак покреће директор **Закључком**, на иницијативу одељенског старешине или другог лица које има право да поднесе предлог за покретање васпитно-дисиплинског поступка, води га и окончава решењем, одмах, а најкасније наредног радног дана обавештава родитеља односно другог законског заступника.

Васпитно- дисциплински поступак за учињену тежу повреду обавезе ученика, покреће се најкасније у року од **пет радних дана** од дана сазнања, изузетно за теже повреде обавезе из члана 11. Тачка 4. и 5. овог правилника, директор закључком покреће васпитно-дисциплински поступак одмах а најкасније у року од **два радна дана** од дана сазнања.

Васпитно – дисциплински поступак за учињену повреду забране из члана 14, 15 и 16 овог Правилника, покреће се одмах, а најкасније у року од **два радна дана** од дана сазнања.

У васпитно-дисциплинском поступку ученик, уз присуство родитеља односно другог законског заступника , као и сви остали учесници и сведоци морају бити саслушани и дати писану изјаву.

Уколико се родитељ, односно други законски заступник ученика, не одазове да присуствује васпитно-дисциплинском поступку, директор школе поставља одмах, а најкасније наредног радног дана психолога, односно педагога школе да у овом поступку заступа интересе ученика, о чему одмах обавештава центар за социјални рад.

 Пре доношења решења морају се утврдити све чињенице које су од значаја за доношење решења.

Поступак се води применом правила општег управног поступка и овог Правилника а окончава се након вођења појачаног васпитног рада са учеником**, доношењем решења у року од 30 дана од дана покретања,** изузев у случају покретања поступка за повреду забране или теже повреде обавеза из чл.10 тачка 4. и 5. овог правилника**, васпитно-дисциплински поступак окончава се решењем у року од 20 дана од дана покретања.**

**Члан 21.**

Предлог за покретање васпитно – дисциплинског поступка подноси одељенски старешина. Право на подношење предлога имају и наставник, стручни сарадник и остали запослени као и родитељи односно други законски заступници, о чему се обавештава и одељенски старешина.

Предлог за покретање дисциплинског поступка подноси се директору школе и треба да садржи: име и презиме ученика, одељење и разред, опис теже повреде обавеза ученика односно забране, време, место и начин извршења повреде и одговарајуће доказе.

Уколико је предлог за покретање дисциплинског поступка против ученика по оцени директора школе оправдан, директор школе доноси Закључак о покретању васпитно-дисциплинског поступка.

Закључак садржи податке о ученику, опис теже повреде обавезе ученика, односно повреде забране, време, место и начин извршења повреде и доказе, датум, време и место одржавања усмене расправе. Доставља се ученику, односно његовом родитељу или старатељу, одељенском старешини, стручним сарадницима, односно стручном тиму.

Поступак води директор школе уз обавезно присуство одељенског старешине или другог наставника у његовој одсустности, стручних сарадника (педагога или психолога), члана тима за зашиту ученика од насиља, злостављања и занемаривања (када је учињена повреда забране из члана 14, 15 и 16 Правилника).

Уколико се у току трајања васпитно-дисциплинског поступка ученик пређе у другу школе, школа је у обавези да у преводницу унесе напомену да је против наведеног ученика покренут васпитно-дисциплински поступак или изречена васпитно-дисциплинска мера.

**Члан 22.**

Закључак из члана 21. Правилника може се доставити лично ученику (достављање врши одељенски старешина који својим потписом на доставници потврђује да је уручење извршено), родитељу односно другом законском заступнику, одељенском старешини, стручним сарадницима односно одговарајућем тиму.

 Позив за присуство усменој расправи, саслушање и давање писане изјаве, школа доставља поштом уз повратницу и то : ученику, родитељу односно другом законском заступнику, сведоцима и другим лицима чија изјава може помоћи у утврђивању чињеничког стања,

 Писмено обавештење-позив доставља се ученику, родитељу односно другом законском заступнику, сведоцима и другим лицима у поступку утврђивања чињеничког стања, препоручено поштом или преко запослених у школи који обављају курирске послове, најкасније **осам дана** пре дана одређеног за усмену расправу и саслушања ученика.

 Обавештавање учесника у поступку о времену и датуму одржавања нове усмене расправе која је претходно одложена, може се вршити и достављањем поштанског телеграма.

**Члан 23.**

 Усмену расправу ради утврђивања чињеничног стања води директор школе.

 Током саслушања води се записник који садржи: податке о ученику, опис теже повреде обавезе ученика, односно забране,време, место, и начин извршења (на почетку расправе чита се Закључак о покретању поступка), све битне радње у току усмене расраве, податке о присутним лицима, разлог одржавања усмене расправе, изјаве, доказе који су прикупљени и прилажу уз записник, утврђену одговорност за учињену тежу повреду обавезе или забране, постојање отежавајућих или олакшавајућих околности. Саставни део записника чине писане изјаве ученика, родитеља односно другог законског заступника, других учесника у поступку као и писмени извештај-службена белешка стручних сарадника школе о ученику и самон догађају који је окарактерисан као тежа повреда обавеза ученика односно повреда забране.

Малолетни ученик саслушава се у присуству родитеља, односно старатеља.

У васпитно-дисциплинском поступку ученик, уз присуство родитеља, односно старатеља, као и сви остали учесници и сведоци морају бити саслушани и могу дати писмену изјаву.

Након прикупљених свих релевантних доказа (прикупљених писмених изјава ученика и запослених, тачне евиденције неоправданих изостанака и сл.), ученик који је учинио тежу повреду обавезе или повреду забране из чл. 14, 15 и 16 правилника, даје усмену изјаву обавезно у присуству родитеља, читају се изјаве сведока, и он о тим изјавама треба да се изјасни, а ако је то неопходно и да се суочи са сведоцима.

 Записник се на крају саслушања прочита присутнима, уколико имају примедбе оне се не уносе у записник и исти се након тога потписује. Странке не морају да потпишу записник уколико неће, што се уноси у записник.

**Члан 24.**

У поступку утврђивања одговорности ученика потребно је водити рачуна о разлозима који искључују постојање повреде обавезе или повреде забране као што су: радња извршена у нужној одбрани или крајњој нужди као и о разлозима који искључују кривицу (урачунљивост, постојање принуде, постојање стварне заблуде код ученика).

Приликом доношења одлуке о изрицању васпитно-дисциплинске мере, орган који одлучује о мери имаће у виду: тежину учињене повреде и њене последице, степен одговорности ученика, раније понашање ученика, понашање после учињене повреде, узраст ученика и друге олакшавајуће и отежавајуће околност, **као и заједнички извештај о појачаном васпитном раду и друштвено корисном односно хуманитарном раду.**

Члан 25.

Васпитно-дисципинска мера за тежу повреду обавезе, односно за повреду забране може се изрећи уколико је школа претходно појачала васпитни рад заједно са друштвено корисним хуманитарним радом са учеником активностима у оквиру одељенске заједнице, стручним радом одељенског старешине, педагога, психолога, посебних тимова, и када је неопходно сарадњом са установама социјалне и здравствене заштите у циљу промене понашања ученика.

Уколико школа није предузела ове активности, учиниће то пре изрицања васпитно-дисциплинске мере. Када предузете претходне активности доведу до позитивне промене у понашању ученика поступак се обуставља, изузев када је ученик учинио повреду забране којом је озбиљно угрожен интегритет другог лица.

 **Члан 26.**

Васпитно - дисциплински поступак **окончава се решењем директорау року од 30 дана од дана покретања.**

Изузетно у случају учињене теже повреде обавеза ученика из члана 11 тачка 4. и 5. овог правилника и повреде забране, васпитно дисциплински поступак **окончава се доношењем решења у року од 20 дана од дана покретања.**

Решење о изрицању васпитно-дисциплинске мере због повреде обавеза ученика мора да садржи: увод, диспозитив (изреку), образложење, поуку о правном средству, назив органа са бројем и датумом решења и потпис и печат надлежног органа.

Наведено решење доставља се ученику и родитељу, односно другом законском заступнику ученика у писменој форми.

 **Члан 27.**

Школа упоредо са појачаним васпитним радом , одређује ученику обавезу **обављања друштвено- корисног , односно хуманитарног рада,** који се одвија у просторијама школе или ван просторија школе под надзором наставника, односно стручног сарадника.

Друштвено-користан, односно хуманитаран рад, школа одређује ученику у складу са тежином учињен повреде, водећи рачуна о психофизичкој и здравственој способности, узрасту и достојанству ученика, о чему је је дужна да одмах обавести родитеља, односно другог законског заступника.

Ближе услове о начину, садржају, дужини, месту и времену обављања друштвено-корисаног, односно хуманитарног рада прописује министар.

**ОБАВЉАЊЕ ДРУШТВЕНО-КОРИСНОГ, ОДНОСНО ХУМАНИТАРНОГ РАДА**

 **Члан 28.**

Друштвено-користан и хуманитарни рад, обухвата активности чиjим се остваривањем развиjа друштвено одговорно понашање ученика и представља облик ресторативне дисциплине.

Ресторативна дисциплина, jесте приступ коjим се омогућава умањивање или отклањање начињене штете, односно последица те штете, развиjа свест о одговорности и последицама сопственог и понашања других и поправљаjу односи укључених страна.

Циљ одређивања друштвено-корисног, односно хуманитарног рада у школама коjи се остваруjе у складу са овим правилником, jесте превенциjа непожељног и друштвено неприхватљивог понашања ученика кроз развоj пожељних и позитивних облика понашања. Наставник, односно стручни сарадник у школи за развиjање пожељних/позитивних облика понашања ученика и конструктивно решавање конфликата примењуjе саветодавни рад, технику диjалога, поступак школске медиjациjе, укључуjе вршњачку медиjациjу и друго.

 **Члан 29.**

Друштвено-користан рад се **планира и реализује у оквиру појачаног васпитног рада** ученика за учињену лакшу и тежу повреду обавеза ученика, као и повреда забране уређене законом којим се уређују основе система образовања и васпитања, а водећи рачуна о психофизичкој и здравственој способности, узрасту и достојанству ученика.

У **ситуацији повреде забране или теже повреде обавеза ученика**, када се израђује план појачаног васпитног рада за ученика, **тим за заштиту у сарадњи са родитељима, одређује активности друштвено-корисног рада за ученика.**

У **ситуацијама лакше повреде обавеза ученика и првог нивоа вршњачког насиља** када се планирају активности појачаног васпитног рада за ученика, одељенски старешина у сарадњи са родитељима одређује активности друштвено-корисног рада за ученика.

Родитељ је дужан да активно учествује у остваривању плана појачаног васпитног рада, као и реализацији друштвено-корисног рада.

Родитељ је одговоран ако ученик одбије да учествује у реализацији активности друштвено-корисног рада, у складу са законом.

Члан 30.

Друштвено-користан рад остварује се у просторијама школе под надзором наставника, у складу са проценом уз учешће родитеља, директора, односно стручног сарадника или ван просторија школе у сарадњи са надлежним центром за социјални рад и другим релевантним установама/институцијама.

Активности друштвено-корисног рада се могу организовати и остваривати у групи, одељењу, разреду, односно класи у оквиру школе, као и у другој установи, самостално или уз подршку вршњака, запослених у установи, директора, родитеља и др.

Члан 31.

У оквиру појачаног васпитног рада, приликом планирања активности друштвено-корисног рада потребно је да се узму у обзир особености ученика и врста повреде која је извршена.

Планиране активности не смеју угрожавати достојанство, психички и физички интегритет ученика, безбедност и здравље.

Активности морају бити примерене узрасту и у смислено логичкој вези са учињеном повредом обавеза ученика, односно повредом забране.

Одабрана активност друштвено-корисног рада треба да има за сврху развој вредносног система ученика који је извршио насиље и реализација те активности не сме доводити до виктимизације особе која је претрпела насиље.

Члан 32.

За друштвено-користан рад прописује се временски период/динамика, начин остваривања, праћења и извештавања о остваривању и ефектима активности у оквиру плана појачаног васпитног рада.

Приликом одређивања активности друштвено-корисног рада у оквиру појачаног васпитног рада одређује се трајање те активности, учесталост и временски период/динамика, узимајући у обзир карактеристике ученика, његов узраст и оптимално време за квалитетно и делотворно остваривање активности.

Препоручено трајање активности је од 30 до 60 минута и диманика остваривања одређује се у складу са карактеристикама активности и планом појачаног васпитног рада (препоручено је да активности буду организоване до четири пута недељно током четири недеље).

Активност, дужина трајања и динамика друштвено- корисног,односно хуманитарног рада мора бити одређена у плану активности за сваки случај посебно.

Члан 33.

Евидентирање и евалуација ефеката друштвено-корисног рада се врши приликом утврђивања оцена ученика из владања од другог разреда основне школе, у току и на крају полугодишта, као и у оквиру извештаја о појачаном васпитном раду ученика и извештаја о реализацији годишњег плана рада у оквиру плана заштите од насиља.

Евиденциjу о току спровођења активности води одељенски старешина.

**Активности друштвено корисног хуманитарног рада**

**Члан 34.**

Примери активности друштвено-корисног, односно хуманитарног рада:

1. продужетак обавезе редара;

2. писање рада/састава и излагање у одељењу на тему у вези са повредом обавезе;

3. осмишљавање, израда и уређивање паноа на одређену тему;

4. брига о простору у коме ученици бораве (нпр. Уређивање учионице, библиотеке, продуженог боравка, трпезариjе, свечане сале; помоћ у размештању клупа, одржавању простора и др.);

5. помоћ у продуженом боравку (нпр. У изради домаћих задатака, у организовању слободних активности, у уређењу простора у боравку и др.);

6. помоћ наставнику (нпр. Ученицима коjима jе потребна подршка и помоћ у учењу и др.);

7. помоћ дежурном наставнику за време одмора;

8. помоћ стручном сараднику (нпр. У припреми радионице, остваривању радионице, припреми предавања/материjала за остваривање предавања – нпр. Дељење материjала, техничка подршкa приликом презентациjе, предавања, радионице и др.);

9. помоћ у обављању административних послова (нпр. Ковертирање, прекуцавање текстова и др.);

10. помоћ школским тимовима (нпр. Брига о безбедности млађих ученика уз присуство учитеља/наставника; припрема презентациjе, радионице, предавања и остваривање предавања/радионице у одељењу и др.);

11. организовање посебне хуманитарне акциjе;

12. помоћ домару у радионици (нпр. Поправка) и упознавање са заштитом на раду у установи и друга помоћ домару (нпр. Уређење парка и простора око школе – чишћење снега, лишћа, окопавање цвећа, фарбање ограда, клупа, одржавање спортских терена и др.);

13. помоћ помоћно-техничком особљу око сређивања просториjа у школи и упознавање са занимањем помоћни радник као и заштитом на раду за ово занимање (одлагање смећа, заштитна опрема, рециклажа и др.);

14. учествовање у организациjи предавања коjе остваруjу спољни сарадници (МУП, Црвени крст, итд.);

15. припрема презентациjе, предавања, радионице за ученике школе и остваривање у одељењима;

16. помоћ у трпезариjи и упознавање са заштитом на раду за занимања људи/запослених (кувар, сервирка и др.);

17. помоћ наставницима у припреми материjала за организациjу ваннаставних активности (секциjе и сл.);

18. уређење школског дворишта (нпр. Чишћење снега, окопавање цвећа, фарбање ограда или клупа);

19. остваривање предавања за одељењску заjедницу на тему безбедности, насиља или друге области у оквиру коjе jе ученик прекршио правила, односно у вези са учињеном повредом обавезе;

20. учествовање у организовању/промоциjи спортских, музичких, културних и других активности у школи у сарадњи са наставником;

21. припрема/организовање представе, презентациjа видео клипа, стрипа или филма на тему у вези са учињеном повредом обавезе;

22. израда флаjера, стрипова, видео клипова и др. О небезбедном коришћењу средстава или небезбедном понашању и др.

23.укључивање у припрему материjала и израду летописа школе, школског часописа и сл.;
24. приказ о значаjу важности евиденциjе и jавних исправа у одељењима или на састанку ученичког парламента;
25. приказ историjских догађаjа у коjима jе уништавана значаjна документациjа;
26. израда презентациjе и приказ те презентациjе у одељењима на тему чувања имовине, како личне тако и школске, породичне и имовине других;
27. брига о простору у коме ученици бораве (нпр. Уређивање учионице, библиотеке, продуженог боравка, трпезариjе, свечане сале и сл; помоћ у размештању клупа; помоћ у одржавању простора и др.);
28. помоћ домару и помоћно-техничком особљу у техничком одржавању школе (чишћење снега, лишћа и др.);
29. помоћ у изради брошуре/флаjера (нпр. “Петарде нису играчке” и дистрибуциjа по одељењима, разредима и др., интернет дистрибуциjа и др.);
30. припрема материjала за рад у вези са темом коjа jе повезана са одређеним понашањем и системом вредности коjи желимо да ученик промени, односно усвоjи;
31. учествовање у предавањима/трибинама коjе остваруjу стручњаци из одговараjућих области;
32. одлазак у ватрогасну бригаду/ватрогасни дом и информисање о превенциjи кроз сарадњу са родитељима;
33. истраживање, помоћ одељенском старешини, односно наставнику у прикупљању материjала за остваривање предавања на одређену тему;
34. помоћ тиму за заштиту од насиља у организовању предавања на тему у вези са повредом;
35. израда презентациjе на тему коjа jе у вези са повредом обавезе;
36. помоћ дежурном наставнику;
37. помоћ у дежурству у продуженом боравку;
38. помоћ домару у радионици (нпр. Поправка) и упознавање са заштитом на раду у установи и друга помоћ домару (нпр. Уређење парка и простора око школе – чишћење снега, лишћа, окопавање цвећа, фарбање ограда, клупа, одржавање спортских терена и др.);
39. помоћ запосленима ангажованим на одржавању хигиjене око сређивања просториjа у школи и упознавање са овим занимањем, као и заштитом на раду за послове коjе обављаjу (нпр. Одлагање смећа, заштитна опрема, рециклажа и др.);
40. помоћ тиму за заштиту од насиља у припреми и остваривању активности у вези са безбедношћу, у складу са узрастом и статусом ученика (брига о безбедности млађих ученика уз присуство наставника, припрема презентациjа, радионица, предавања, реализациjа предавања/радионица у одељењу и др.);
41. израда презентациjе и држање предавања уз подршку наставника на тему Заштита личних података на интернету;
42. помоћ дежурном наставнику у остваривању дежурства.

43. организовање предавања/презентациjе на тему људских права, као и права деце;
44. организовање предавања/презентациjе за ученике на неку од тема у вези са грађанским правима, обавезама и одговорностима;
45. организовање предавања/презентациjе за родитеље на неку од тема у вези са грађанским правима, обавезама и одговорностима у сарадњи са стручним сарадником и/или наставником;
46. учествовање у организациjи хуманитарне акциjе за помоћ и подршку угроженима (Црвени крст, Свратиште, Установе заштите деце без родитељског старања и др.);
47. подршка педагошком асистенту или личном пратиоцу у пружању подршке ученицима.

48. помоћ у одржавању ентеријера школе (фарбање, поправке и сл.)

**Члан 35.**

**ЗАЈЕДНИЧКЕ АКТИВНОСТИ ДРУШТВЕНО-КОРИСНОГ РАДА КАО И У ОКВИРУ ПОЈАЧАНОГ ВАСПИТНОГ РАД**

– Организовање хуманитарних акција за вулнерабилне/осетљиве групе (представа, концерата, манифестација, изложба, прикупљања прилога, игр

манифестације и сл.);

– Организивање хуманитарних акција за животиње (акције храњења и удомљавања напуштених животиња, прикупљање прилога, волонтирање у а

и сл.);

– Посете установама социјалне и здравствене заштите и другим установама које се баве хуманитарним радом (домови за децу без родитељског ст

са сметњама у развоју и инвалидитетом и сл.) у циљу реализације хуманитарних акција или друштвених активности;

– Организовање еколошких акција, акција заштите животине средине и животиња, акција рециклаже у установи и у сарадњи са локалном заједницо

и предавања на тему екологије, заштите животне средине и примарне рециклаже ради подизања еколошке свести;

– Уређење простора школе или у локалној заједници – паркова, спортских терена, дворишта школе (сађење дрвећа, цвећа, постављање кућица за

– Организовање тематских трибина, предавања, округлих столова, радионица на различите теме (превенције насиља, ментално здравље младих,

психоактивне супстанце, заштита од нежељене трудноће, сексуално васпитање, пандемијске болести и значај хигијене и др.);

– Активно укључивање ученика у ученичке организације и тимове (ученички парламент, вршњачки тим, тим за медијацију и сл.);

– Формирање ученичких клубова који би се бавили волонтерским активностима у оквиру школе (међувршњачком подршком, књижевни клубови и д

– Укључивање ученика у различите пројектне/истраживачке активности школе (припрема простора, материјала, промотивног материјала, реализац

– Укључивање ученика у организованим активностима школе – вршњачку подршку за учење, у оквиру додатне и допунске наставе, припреме за за

продуженом боравку (уколико постоји у школи);

– Укључивање ученика у организацији и реализацији различитих активности школе у циљу превенције насиља и дискриминације (предавања, ради

– Креирање плана активности поводом обележавања значајних дана/датума током школске године (Међународни дан толеранције, Међународни д

здравља, Дечија недеља, Међународни дан деце, Међународни дан особа са инвалидитетом и сл.);

– Укључивање ученика у рад ученичке задруге, уколико је установа основала исту и

– Друге активности друштвено-корисног рада у смислу овог правилника.

Напомена: Наведене активности се могу комбиновати и проширивати планирањем других активности у складу са специфичностима,

могућностима, потребама и циљевима школе, као и општим актима школе, а све у циљу креирања прихватајућег

VI ОЦЕНЕ ИЗ ВЛАДАЊА

Члан 36.

 Приликом оцењивања владања ученика примењиваће се одредба Правилника о оцењивању ученика у основном образовањуи васпитању, који су на снази у моменту примене, донетог од стране надлежног Министаства и одредби Статута школе.

Владање се оцењује најмање два пута у току полугодишта.

Владање ученика првог разреда оцењује се описно , од другог до осмог бројчано.

Оцена из владања смањује се и због изречене васпитно-дисциплинске мере, а може да се смањи због понашања за које је изречена васпитна мера.

За учињену лакшу повреду обавезе ученика, уз изрицање васпитне мере, ученику се може смањити оцена из владања, о чему одлучује надлежни орган, имајући у виду тежину повреде обавезе, последице повреде, околности под којима је повреда учињена, степен одговорности ученика, раније понашање и понашање ученика после учињене повреде, узраст ученика и друге релевантне околности у складу са Правилника о оцењивању ученика у основном образовању и васпитању.

Члан 37.

 На оцену из владања у току школске године утиче редовност похађања наставе од стране ученика, као и изречене васпитне и васпитно дисциплинске мере.

 Оцене дате на основу нередовног похађања наставе од стране ученика , као и оцене након изрицања васпитне и васпитно дисциплинске мере, су појединачне оцене и саставни су део закључне оцене из владања.

Члан 38.

 Изузетно, одељенски старешина по прибављеној процени тима за заштиту ученика, предлаже одељенском већу смањење закључене оцене из владања на крају другог полугодишта ученику који учини тежу повреду обавезе ученика или повреду забране из члана 14,15 и 16 овог Правилника, на крају другог полугодишта када није могуће водити васпитно-дисциплински поступак.

VII ПРАВНА ЗАШТИТА УЧЕНИКА

Члан 39.

Због изречене васпитно-дисциплинске мере ученик, његов родитељ, односно други законски заступник, има право да поднесе жалбу Школском одбору у року од **осам дана** од дана достављања решења о утврђеној одговорности и изреченој мери.

Школски одбор решава по жалби у року од **15 дана** од дана њеног достављања. Жалба одлаже извршење решења.

Решавајући по жалби Школски одбор може:

1. **Закључком да одбаци жалбу** ако је недопуштена, неблаговремена или изјављена од неовлашћеног лица.
2. **Решењем одбије жалбу као неосновану**, ако утврди да је поступак доношења решења правилно спроведен, односно у складу са законом.
3. **Решењем поништи првостепено решење** и врати предмет првостепеном органу на поновни поступак, ако утврди да су у првостепеном поступку одлучне чињенице непотпуно или погрешно утврђене, или је дошло до грешке у поступку која је утицала на изреку решења, или је изрека нејасна и противречна образложењу.

Евиденција о изреченим васпитним и васпитно-дисциплинским мерама

Члан 40.

О изреченим васпитним и васпитно-дисциплинским мерама евиденцију води одељенски старешина, уз поштовање начела прописаних законом којим се уређује заштита података о личности.

VIII МАТЕРИЈАЛНА ОДГОВОРНОСТ УЧЕНИКА

Члан 41.

Ученик, његов родитељ или старатељ одговара за материјалну штету коју ученик нанесе школи намерно или крајњом непажњом, у складу са законом.

Поступак за утврђивање материјалне одговорности ученика покреће директор Закључком, а води трочлана комисија коју формира директор чији су чланови одељенски старешина, стручни сарадници, шеф рачуноводства и која одређује постојање штете, висину, околности под којима је настала и ко је проузроковао.

Висина штете утврђује се на основу књиговодствене вредности оштећене или уништене ствари, а ако то није могуће комисија процењује штету уз помоћ стручњака.

За штету коју је проузроковало више ученика, одговорност је солидарна уколико није могуће утврдити степен одговорности сваког од ученика за насталу штету.

За штету одговара и ученик који је помагао или подстрекавао.

Директор, након спроведеног поступка, на основу предлога комисије, доноси решење о материјалној одговорности ученика, висини штете, начину надокнаде и року за накнаду штете.

Школа ће штету од ученика, односно његовог родитеља или другог законског заступника, надокнадити мирним путем односно споразумно ако је то могуће.

Ако ученик, односно родитељ или други законски заступник, одбије да штету надокнади, наплата се може тражити путем суда.

Директор може донети одлуку о ослобођењу ученика, његовог родитеља, односно старатеља материјалне одговорности за штету, због тешке материјалне ситуације.

На решење директора о материјалној одговорности ученик, његов родитељ или старатељ може изјавити жалбу Школском одбору, у року од 8 дана од дана пријема решења.

Школски одбор доноси одлуку у року од 15 дана од дана пријема жалбе.

IX ЗАВРШНЕ ОДРЕДБЕ

Члан 42.

Ступањем на снагу овог правилника престаје да важи Правилник о васпитно-дисциплинској и материјалној одговорности ученика Основне школе'Змај Јова Јовановић'', Београд, број 677 од 28.9.2018. године.

**Члан 43.**

Овај Правилник ступа на снагу осмог дана од дана објављивања на огласној табли школе.

Председник Школског одбора:

 Дејан Бељаковић

Правилник је објављен на огласној табли школе дана 26.3.2024.године,

а ступио је на снагу дана 2.4.2024. године.